**SPRÁVA DOZORNEJ RADY**

**akciovej spoločnosti**

**KÚPELE ŠTRBSKÉ PLESO, a.s.**

so sídlom Dvořákovo nábrežie 10, 811 02 Bratislava, IČO: 31 714 455,

zapísaná v Obchodnom registri vedenom Okresným súdom Bratislava I,  odd.: Sa, vložka č.: 5632/B

Stanovy spoločnosti KÚPELE ŠTRBSKÉ PLESO, a.s. určujú v Čl. XII povinnosti dozornej rady ako najvyššieho kontrolného orgánu spoločnosti. V súlade s Čl. XII bod 4 dozorná rada spoločnosti KÚPELE ŠTRBSKÉ PLESO, a.s. (ďalej len „dozorná rada spoločnosti“) predkladá valnému zhromaždeniu nasledovnú správu:

1. **Správa dozornej rady spoločnosti o činnosti dozornej rady spoločnosti za rok 2018**

Zasadnutia dozornej rady sa konali v súlade s ustanoveniami zákona č. 513/1991 Zb. Obchodný zákonník v znení neskorších predpisov o činnosti dozornej rady.

Na základe výkonu svojej činnosti dozorná rada dospela k týmto záverom:

1. Plnenie úloh uložených valným zhromaždením predstavenstvu

Dozorná rada spoločnosti konštatuje, že predstavenstvo spoločnosti splnilo úlohy, ktorému vyplývali na základe prijatých rozhodnutí valného zhromaždenia zo dňa 26.7.2018.

1. Dodržiavanie stanov spoločnosti a právnych predpisov v činnosti spoločnosti

Dozorná rada spoločnosti konštatuje, že v roku 2018 nezaznamenala žiadne významné porušenie stanov, zákonov a vnútropodnikových predpisov.

1. Previerka hospodárskej a finančnej činnosti, účtovníctva, stavu majetku, záväzkov a pohľadávok

Dozorná rada konštatuje, že:

* predstavenstvo spoločnosti zabezpečilo udržanie stabilizovanej finančnej situácie spoločnosti, čo sa prejavilo znížením nákladov,
* voľné finančné prostriedky spoločnosť zhodnocuje formou poskytnutej pôžičky,
* majetok naďalej využíva na prenájom tretím stranám,
* spoločnosť viedla účtovníctvo v súlade so zákonom č. 431/2002 Z.z. o účtovníctve v znení neskorších predpisov a Opatrením Ministerstva financií SR o postupoch účtovania a rámcovej účtovnej osnove pre podnikateľov v platnom znení.
1. **Stanovisko dozornej rady spoločnosti k riadnej účtovnej závierke**

Dozorná rada spoločnosti preskúmala riadnu účtovnú závierku k 31.12.2018, ktorá bola v zmysle platných predpisov overená audítorom. Dozorná rada spoločnosti vzala na vedomie Správu nezávislého audítora.

Na základe preskúmania riadnej účtovnej závierky k 31.12.2018 dozorná rada konštatuje, že účtovná závierka bola vypracovaná v súlade s platnými právnymi predpismi a poskytuje verný a pravdivý obraz o finančnej situácii spoločnosti a o výsledkoch jej hospodárenia k 31.12.2018.

Dozorná rada odporúča valnému zhromaždeniu schváliť riadnu účtovnú závierku k 31.12.2018.

1. **Stanovisko dozornej rady spoločnosti k návrhu na úhradu straty**

Dozorná rada spoločnosti preskúmala návrh na úhradu straty z hospodárenia za rok 2018, v ktorom predstavenstvo spoločnosti navrhuje stratu vo výške 11.206,52 Eur (slovom jedenásťtisíc dvestošesť eur a päťdesiatdva eurocentov) uhradiť takto:

* Celú stratu vo výške 11.206,52 Eur (slovom jedenásťtisíc dvestošesť eur a päťdesiatdva eurocentov) uhradiť z účtu Zákonný rezervný fond.

Dozorná rada spoločnosti odporúča valnému zhromaždeniu schváliť návrh na úhradu straty za rok 2018.

V Poprade, dňa 12.8.2019

|  |  |
| --- | --- |
| ............................................Ing. Monika Kmetzová............................................Ing. Marianna Rattajová | ............................................Gabriel Jamnický |